Author: Inštitút pre aproximáciu práva
Last saved by: agenda0
Company: agenda

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
19. júna 2002
K materiálu č. 3562/2002
K bodu č. 2

     

S T A N O V I S K O

k návrhu poslancov Národnej rady Slovenskej republiky Kataríny Tóthovej a Jána Jaslovského na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov    

                                                                           I
Návrh na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov  predkladajú na rokovanie vlády SR  poslanci Národnej rady Slovenskej republiky Katarína Tóthová a Ján Jaslovský.
                                                             II    
Účelom návrhu zákona je vytvoriť riešenie, ktoré by preventívne pôsobilo na maximálnu minimalizáciu možností predávať odcudzené dopravné značky, súčiastky z trakčných vedení, zabezpečovacej techniky, koľajových vozidiel a traťových zariadení, ktoré sú z farebných alebo ušlachtilých kovov do zberných surovín.
                                                            III
Problematika odpadového hospodárstva ako súčasť ochrany životného prostredia patrí vo všeobecnej rovine medzi priority vyplývajúce pre SR tak z Európskej dohody o pridružení a  Bielej knihy ako i z NPAA, Partnerstva pre vstup i zo screeningu.
Problematika tohto návrhu zákona však medzi uvedené priority z dôvodu vnútroštátnej špecifickosti nepatrí. Z tohto dôvodu odporúčame predkladateľom aby v doložke zlučiteľnosti presne  uviedli, že rámcové smernice v bode 3  síce upravujú oblasť odpadov, avšak nie konkrétnu problematiku vykupovania špecifického kovového odpadu .
Predkladateľa takisto upozorňujeme, že doložka zlučiteľnosti, ktorá je vypracovaná na základe § 68 ods. 3 zákona NR SR č. 350/1996 Z. z. o rokovacom poriadku NRSR v znení neskorších predpisov neobsahuje všetky náležitosti obligatórne požadované podľa prílohy č. 1 k uzneseniu NR SR č. 19 Z. z. k návrhu legislatívnych pravidiel tvorby zákonov. Je potrebné doložku zlučiteľnosti prepracovať.
Na rokovaní legislatívnej rady vlády SR dňa 11. júna 2002 bola vznesená pripomienka sekcie Inštitút pre aproximáciu práva týkajúca sa otázky zavádzania legislatívnej bariéry (tzv. exkluzivita). Na základe čl. 66 Európskej dohody o pridružení sa Slovenská republika zaviazala zachovávať zásady Zmluvy o založení Európskeho spoločenstva, najmä článok 90, ktorý stanovuje, že v prípade verejných podnikov a podnikov, ktorým členské štáty priznávajú osobitné a výlučné práva, členské štáty neuzákonia ani neponechajú v platnosti opatrenia, ktoré sú v rozpore s pravidlami tejto zmluvy, najmä s pravidlami uvedenými v čl. 12 (zákaz diskriminácie na základe štátnej príslušnosti) a 81-89 (pravidlá súťaže). V súlade so závermi legislatívnej rady odporúčame zohľadniť právo primárne i Európsku dohodu o pridružení a vyššie uvedené premietnuť aj do doložky zlučiteľnosti., napriek tomu, že návrhom zákona zavádzané výlučné právo z hľadiska verejného záujmu predstavuje súčasť opatrení na boj proti kriminalite. 

Bratislava | 17.06.2002
Vypracoval: | Mgr.Silvia Fajtáková
Tel.: | 57295601

JUDr. Mária Krošlákovágenerálna riaditeľka